Drie in hof ná grootste dwelmklopjag ooit | Maroela Media
Die polisie by die drie verdagtes. Foto: KZN-SAPD
“Die drie verdagtes, onderskeidelik 23, 55 en 56 jaar oud, word aangekla van die vervaardiging van dwelms, en moet om 14:00 in die Pinetown-landdroshof verskyn,” het kapt. Thulani Zwane, ŉ polisiewoordvoerder van KwaZulu-Natal, gesê.
Maroela Media het Woensdag berig die KwaZulu-Natalse polisie het geskiedenis gemaak toe hulle op die grootste dwelmlaboratorium wat nog ooit in die provinsie ontdek is, in Hillcrest, Durban toegeslaan het. Die polisie het die perseel deursoek en op 50 kg suiwer heroïenpoeier afgekom.
Genl. Riah Phiyega, nasionale polisiehoof, het later die dag bevestig dat dit die grootse dwelmlaboratorium is wat nog tot dusver in die land gevind is. Die geraamde waarde van die dwelms en toerusting beloop meer as R3 miljard . Lees meer hier.
Die polisie het aanvanklik berig daar is op 40 kg heroïenpoeier ter waarde van R2 miljard beslag gelê.
verwoes die dwelms anders gaan dit weer op straat beland! plaas die drie voor ‘n vuur peleton want glo my hulle gee nie ‘n blou duit om watter skade hulle aan ons kinders doen nie! as ek jonger was het ek die by die polisie aangesluit want ek sal so graag van aangesig tot aangesig wil kom met die “druglords”